Ibrahim Agboola Gambari, CFR (an haife shi ne a ranar 24 ga Nuwamba, 1944), wani malamin jami’a ne kuma jami’in diflomasiyya a Najeriya da ke aiki a yanzu a matsayin Shugaban Ma’aikata na Shugaban Najeriya, Muhammadu Buhari. An haifi Ibrahim Agboola Gambari a ranar 24 ga Nuwamba Nuwamba 1944 a Ilorin, Jihar Kwara ga dangin sarakunan Fulani. Yayan sa Ibrahim Sulu Gambari shine Sarkin Illorin Gambari ya halarci kwalejin King's, Lagos. Daga baya ya halarci Makarantar Tattalin Arziki ta London inda ya sami B. Sc. (Tattalin Arziki) digiri (1968) tare da ƙwarewa a cikin dangantakar ƙasa da ƙasa. Daga baya ya sami digirinsa na M.A (1970) da Ph. D. (1974) daga jami'ar Columbia, New York, Amurka a Kimiyyar Siyasa / Harkokin Duniya. Gambari ya fara aikin koyarwa ne a shekarar 1969 a Jami'ar City ta New York kafin ya yi aiki a Jami'ar Albany. Daga baya, ya yi koyarwa a Jami’ar Ahmadu Bello, da ke Zariya, a Jihar Kaduna, daga 1986 zuwa 1989, ya kasance yana Ziyartar Farfesa a Jami’o’i uku da ke Washington, D.C: Johns Hopkins School of Advanced International Studies, Georgetown University da Howard University.